אדיסון ריי

אדיסון ריי איסטרלינג (באנגלית: Addison Rae Easterling; נולדה ב-6 באוקטובר 2000) היא אושיית רשת, זמרת ושחקנית אמריקאית. נכון לאוגוסט 2022 יש לה כ-88 מיליון עוקבים ברשת החברתית טיקטוק ומעל 5.2 מיליארד לייקים והיא בעלת החשבון חמישי הנעקב ביותר בפלטפורמה.

 ביוגרפיה 
אדיסון ריי איסטרלינג נולדה ב־6 באוקטובר 2000 בעיר לפאייט שבמדינת לואיזיאנה שבארצות הברית. היא בתם הבכורה של מונטי לופז ושרי ניקול איסטרלינג. לה אחות גדולה ושני אחים קטנים. הוריה של ריי התגרשו בילדותה, נשארו בזוגיות לסירוגין לפני שנישאו בשנית בשנת 2017.

היא החלה להשתתף בתחרויות ריקודים כשהייתה בת שש. היא הצטרפה לרשת החברתית טיקטוק ביולי 2019. לפני שעברה ללוס אנג'לס על מנת להתמקד ב"טיקטוק", ריי למדה זמן קצר באוניברסיטת המדינה של לואיזיאנה, שם למדה שידורי ספורט. במקור תכננה ריי להיות שדרנית ספורט. בינואר 2020 הצטרפו ריי והוריה לסוכנות הכישרונות WME.

ביולי 2020 החלו ריי ואמהּ להגיש את הפודקאסט "Mama Knows Best" בפלטפורמת הסטרימינג, ספוטיפיי. באותו החודש, הובילה ריי את מסע הפרסום של רשת האופנה האמריקאית, אמריקן איגל אאוטפיטרס, לקראת תחילת שנת הלימודים. באוגוסט 2020 פרסם מגזין העסקים האמריקאי, פורבס, דירוג של האנשים המרוויחים ביותר בפלטפורמת הטיקטוק, ריי הופיעה בראש הרשימה עם הכנסות משוערות של כ־5 מיליון דולר.

בספטמבר 2020 נודע כי ריי עתידה לככב לצד טאנר ביוקנן בסרט "יש לו את זה", חידוש קולנועי לסרט "יש לה את זה" משנות ה-90. הסרט יצא בנטפליקס ב-27 באוגוסט 2021.

במרץ 2021, הוציאה לאור את סינגל הבכורה שלה, "Obsessed".

בשנת 2022 דורגה במקום התשיעי ברשימת "יוצרי התוכן המרוויחים ביותר" של המגזין האמריקאי "פורבס", עם רווחים של כ־8.5 מיליון דולר בשנת 2021.

ב-9 באוגוסט 2024 הוציאה את הסינגל "Diet Pepsi" שנכנס למצעד בילבורד הוט 100. ב-25 באוקטובר הוציאה את הסינגל "Aquamarine". הסינגלים האחרים שלה כוללים את "Aquamarine", "High Fashion", "Headphones On" ו-"Fame is a Gun". אלבום הבכורה שלה, הנקרא על שמה Addison, צפוי לצאת ב-6 ביוני דרך קולומביה רקורדס. האלבום הופק כולו על ידי צוות נשי בלבד: ריי עצמה, לוקה קלוסר ואלווירה, דבר נדיר בתעשייה הנשלטת על ידי מפיקים גברים. החיבור עם המפיקות נוצר במהלך סשן הקלטות בסטוקהולם, כאשר ריי הייתה חולה באותו הזמן, והיא מתארת את הקלטת "Headphones On" כ"נשמעת כאילו היא מדברת עם האף סתום". ריי תיארה את העבודה עם הצוות הנשי כחוויה קסומה, כזו שמבוססת על אמון הדדי ופגיעות נשית וציינה שלא השתמשו בהשפעות מוזיקליות חיצוניות במהלך העבודה על האלבום, אלא התבססו על רגש והבעה אישית. לאחר צאת האלבום, ריי הכריזה על סיבוב ההופעות העולמי הראשון שלה, הנקרא The Addison Tour שהחל ב-25 באוגוסט 2025 בדבלין, אירלנד, ויסתיים ב-17 בנובמבר בסידני, אוסטרליה.

 חיים אישיים 
באוקטובר 2020 אישרה שהיא בקשר זוגי עם אושיית הרשת ברייס הול, באמצעות הודעות במדיות החברתיות, אך הם נפרדו לאחר כשנה. ביולי 2021 דווח כי היא בזוגיות עם המפיק המוזיקלי הישראלי עומר פדי.

 מחלוקות 
ב-26 במרץ 2021 ריי הופיעה ב-"The Tonight Show" בהנחיית ג'ימי פאלון. במהלך התוכנית היא לימדה את פאלון לעשות כמה ריקודי טיקטוק פופולריים. ריי התמודדה עם תגובה חריפה רבה מכיוון שלא זיכתה את היוצרים השחורים הרבים של הריקודים בקרדיט, אם כי הווידאו של הקטע שעלה ליוטיוב כלל את שמותיהם. במקום התנצלות, ב-6 באפריל ראיין פאלון את כל יוצרי הריקודים.

 דיסקוגרפיה 
 אלבומי אולפן 
 2025: Addison

מיני-אלבומים
 2023: AR

 סינגלים 
 שםשנהמיקומי שיאאלבוםארצות הברית אירלנדבריטניהקנדהעולמי"Obsessed"2021–64–74– AR"Diet Pepsi"20245410143935Addison"Aquamarine"–––––"High Fashion"2025–––––"Headphones On"–––––"Fame Is a Gun"–––––

 פילמוגרפיה 
 סרטים 

שנהסרטתפקידהערות2018משימה חתולית בהחלטרוזלינדהדיבוב2021יש לו את זהפדג'ט סוייר2023חג ההודיהגבי2025Animal FriendsדיבובTBAחג ההודיה 2גבי

 טלוויזיה 
+שנהסדרהתפקידהערות2025מפלצת: סיפורו של אד גייןאוולין הארטלי 
+וידאו קליפיםשנהשםאמןבמא (ים)מקור2019"Blueberry Faygo"ליל מוזיקול בנט2020"Canceled"לארייג'ייק דה שוטר, לאריי2021"Obsessed"אדיסון ריידיאן מרטל

 סיבובי הופעות 
 2025: The Addison Tour

 פרסים ומועמדויות 
שנהפרסקטגוריהעבורתוצאהמקור2020פרס בחירת הקהלהכוכב החברתי לשנת 2020 פרס סטרימייוצר השנהפריצת השנה – יוצר תוכן2021פרסי בחירת הילדים של ניקלודיאוןהכוכבת החברתית האהובהפרסי הסרטים והטלוויזיה של MTVהכוכב החברתי הפורץפרס בחירת הקהלהכוכב החברתי של השנהפרס סטרימייוצר השנהכוכב לייפסטייל2022פרסי בחירת הילדים של ניקלודיאוןכוכב חברתי מוזיקלי אהובכוכבת רשת חברתית אהובהפרס בחירת הקהלהכוכב החברתי של השנהפרס סטרימייוצר השנה2023פרסי בחירת הילדים של ניקלודיאוןיוצרת תוכן אהובה2024כוכב המוזיקה החברתית האהוב2025זמרת פורצת אהובהפרס הווידאו קליפים של MTVשיר הקיץ"Headphones On"

 קישורים חיצוניים 




 הערות שוליים 

קטגוריה:אמריקאים ילידי לואיזיאנה
קטגוריה:לפאייט (לואיזיאנה): אישים
קטגוריה:טיקטוקריות אמריקאיות
קטגוריה:רקדניות אמריקאיות
קטגוריה:יוטיובריות אמריקאיות
קטגוריה:זמרות אמריקאיות
קטגוריה:פעילות אינטרנט אמריקאיות
קטגוריה:פורבס 30Under30
קטגוריה:טיקטוקרים אמריקאים
קטגוריה:רקדנים אמריקאים
קטגוריה:יוטיוברים אמריקאים
קטגוריה:זמרים אמריקאים
קטגוריה:פעילי אינטרנט אמריקאים
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-2000
קטגוריה:אמריקאים שנולדו ב-2000